CELEX: 32009D0894
Language: el
Date: 2009-11-30 00:00:00
Title: 2009/894/ΕΚ: Απόφαση της Επιτροπής, της 30ής Νοεμβρίου 2009 , για τον καθορισμό των οικολογικών κριτηρίων απονομής του κοινοτικού οικολογικού σήματος σε έπιπλα από ξύλο [κοινοποιηθείσα υπό τον αριθμό Ε(2009) 9522] (Κείμενο που παρουσιάζει ενδιαφέρον για τον ΕΟΧ)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 320/23
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Νοεμβρίου 2009
   για τον καθορισμό των οικολογικών κριτηρίων απονομής του κοινοτικού οικολογικού σήματος σε έπιπλα από ξύλο
   [κοινοποιηθείσα υπό τον αριθμό Ε(2009) 9522]
   (Κείμενο που παρουσιάζει ενδιαφέρον για τον ΕΟΧ)
   (2009/894/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
   Μετά από διαβούλευση με το συμβούλιο οικολογικής σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 1980/2000, το κοινοτικό οικολογικό σήμα είναι δυνατόν να απονεμηθεί σε προϊόν το οποίο διαθέτει χαρακτηριστικά που του επιτρέπουν να συμβάλει σημαντικά στη βελτίωση καθοριστικών οικολογικών παραμέτρων.
            
         
               (2)
            
            
               Ο κανονισμός (ΕΚ) αριθ. 1980/2000 προβλέπει τον καθορισμό ειδικών κριτηρίων απονομής του οικολογικού σήματος ανά κατηγορία προϊόντων, τα οποία καταρτίζονται με βάση τα κριτήρια που προτείνει το συμβούλιο οικολογικής σήμανσης της Ευρωπαϊκής Ένωσης.
            
         
               (3)
            
            
               Τα οικολογικά κριτήρια και οι σχετικές απαιτήσεις εκτίμησης και εξακρίβωσης πρέπει να ισχύουν επί τέσσερα έτη από την ημερομηνία έκδοσης της παρούσας απόφασης.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνωμοδότηση της επιτροπής που συγκροτήθηκε σύμφωνα με το άρθρο 17 του κανονισμού (ΕΚ) αριθ. 1980/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κατηγορία προϊόντων «έπιπλα από ξύλο» περιλαμβάνει τις ελεύθερες ή εντοιχισμένες μονάδες οικιακών επίπλων που χρησιμοποιούνται για την αποθήκευση, την ανάρτηση, την κατάκλιση, το κάθισμα, την εργασία και την εστίαση, ανεξάρτητα αν χρησιμοποιούνται σε εσωτερικούς χώρους ή στο ύπαιθρο ή σε εσωτερικούς χώρους για επαγγελματικούς σκοπούς. Οι επαγγελματικοί σκοποί περιλαμβάνουν τα έπιπλα γραφείων και σχολικών κτηρίων καθώς και την επίπλωση εστιατορίων και ξενοδοχείων.
   Πρέπει να πληρούνται οι ακόλουθες προϋποθέσεις:
   
               α)
            
            
               Το προϊόν κατασκευάζεται σε ποσοστό τουλάχιστον 90 % κ.β. από συμπαγή ξυλεία ή υλικά με βάση ξύλο. Το γυαλί, εάν είναι δυνατόν να αντικατασταθεί εύκολα σε περίπτωση ζημίας ή θραύσης, μπορεί να εξαιρεθεί από τον υπολογισμό του βάρους και το ίδιο ισχύει για τον τεχνικό εξοπλισμό και τα εξαρτήματα.
            
         
               β)
            
            
               Το βάρος κάθε μεμονωμένου υλικού, εκτός από το συμπαγή ξυλεία και τα υλικά με βάση ξύλο, δεν υπερβαίνει το 3 % του συνολικού βάρους του προϊόντος. Το συνολικό συνδυασμένο βάρος των εν λόγω υλικών δεν υπερβαίνει το 10 % του συνολικού βάρους του προϊόντος.
            
         Άρθρο 2
   Προκειμένου να απονεμηθεί το κοινοτικό οικολογικό σήμα σε έπιπλο από ξύλο, δυνάμει του κανονισμού (ΕΚ) αριθ. 1980/2000, αυτό πρέπει να εμπίπτει στην κατηγορία προϊόντων «έπιπλα από ξύλο», όπως ορίζεται στο άρθρο 1 της παρούσας απόφασης και να ανταποκρίνεται στα οικολογικά κριτήρια που παρατίθενται στο παράρτημα.
   Άρθρο 3
   Τα οικολογικά κριτήρια για την κατηγορία προϊόντων «έπιπλα από ξύλο», καθώς και οι σχετικές απαιτήσεις εκτίμησης και εξακρίβωσης ισχύουν επί τέσσερα έτη από την ημερομηνία έκδοσης της παρούσας απόφασης.
   Άρθρο 4
   Για διοικητικούς σκοπούς, η κατηγορία προϊόντων «έπιπλα από ξύλο» χαρακτηρίζεται με τον κωδικό αριθμό «36».
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Νοεμβρίου 2009.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 237 της 21.9.2000, σ. 1.
   
      ΠΑΡΑΡΤΗΜΑ
      
         ΓΕΝΙΚΟ ΠΛΑΙΣΙΟ
      
      
         Σκοπός των κριτηρίων
      
      Τα παρόντα κριτήρια έχουν ως στόχο ιδίως την προαγωγή του περιορισμού των επιπτώσεων των επίπλων από ξύλο στο περιβάλλον και στην ανθρώπινη υγεία καθ’ όλη τη διάρκεια του κύκλου ζωής τους.
      Ειδικότερα, δε:
      
                  —
               
               
                  την αύξηση της χρήσης υλικών που παράγονται κατά πιο αειφόρο τρόπο,
               
            
                  —
               
               
                  τον περιορισμό της χρήσης επικίνδυνων ουσιών και των εκπομπών ρυπογόνων ουσιών,
               
            
                  —
               
               
                  τα προϊόντα που έχουν δοκιμαστεί όσον αφορά την αντοχή
               
            
         Απαιτήσεις όσον αφορά την εκτίμηση και την εξακρίβωση
      
      Σε κάθε κριτήριο αναφέρονται συγκεκριμένες απαιτήσεις εκτίμησης και εξακρίβωσης. Όπου ενδείκνυται, επιτρέπεται να χρησιμοποιούνται άλλες μέθοδοι δοκιμών από εκείνες που υποδεικνύονται για κάθε κριτήριο, εάν κρίνονται ισοδύναμες από τον αρμόδιο φορέα ο οποίος εξετάζει την αίτηση.
      Όταν ο αιτών οφείλει να υποβάλει τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία προκειμένου να αποδείξει ότι συμμορφώνεται με τα κριτήρια, θεωρείται ότι αυτά μπορούν να προέρχονται από τον αιτούντα ή/και από τον(τους) προμηθευτή(-ές) του ή/και από τον(τους) προμηθευτή(-ές) του(των) τελευταίου(-ων) κ.λπ., κατά περίπτωση.
      Η εκτίμηση της συμμόρφωσης διενεργείται από καταλλήλως διαπιστευμένα εργαστήρια (όποτε αυτό είναι δυνατό) που πληρούν τις γενικές απαιτήσεις του προτύπου EN ISO 17025.
      Κατά περίπτωση, ο αρμόδιος φορέας δύναται να απαιτεί πρόσθετη τεκμηρίωση και να διενεργεί ανεξάρτητες εξακριβώσεις.
      Συνιστάται στους αρμόδιους φορείς να λαμβάνουν υπόψη κατά την εξέταση των αιτήσεων και την παρακολούθηση της τήρησης των κριτηρίων, την εφαρμογή αναγνωρισμένων συστημάτων περιβαλλοντικής διαχείρισης, όπως το EMAS ή το ISO 14001, καθώς και τις περιβαλλοντικές δηλώσεις για προϊόντα. (Σημείωση: οι εν λόγω δηλώσεις και συστήματα διαχείρισης δεν είναι υποχρεωτικά αλλά η χρήση τους ενθαρρύνεται).
      
         ΚΡΙΤΗΡΙΑ
      
      
         Εξαιρέσεις
      
      Ισχύουν οι ακόλουθες εξαιρέσεις από ορισμένα από τα κριτήρια που αφορούν τα υλικά:
      
                  i)
               
               
                  Τα υλικά, πλην της συμπαγούς ξυλείας των υλικών με βάση το ξύλο και εκείνων που καλύπτονται από τα κριτήρια για την επιφανειακή κατεργασία και για τη συναρμολόγηση των επίπλων, τα οποία αντιπροσωπεύουν λιγότερο του 3 % του συνολικού βάρους του προϊόντος με οικολογικό σήμα είναι δυνατόν να εξαιρεθούν από τη συμμόρφωση με τις «απαιτήσεις για το ξύλο και τα υλικά με βάση ξύλο».
               
            
                  ii)
               
               
                  Τα υλικά στερέωσης, όπως βίδες και καρφιά, και οι μεταλλικοί μηχανισμοί για συρόμενες πόρτες και συρτάρια εξαιρούνται από τη συμμόρφωση με όλα τα κριτήρια που αφορούν τα υλικά.
               
            
         Εκτίμηση και εξακρίβωση: Παρέχονται οι κατάλληλες πληροφορίες περί των υλικών εκείνων που εξαιρούνται από τη συμμόρφωση με ορισμένα κριτήρια. Ο υπολογισμός του ποσοστού των υλικών που είναι δυνατόν να εξαιρεθούν περιλαμβάνει και την ποσότητα υλικών όπως τα σύνθετα υλικά, ανεξάρτητα από το ποσοστό του σύνθετου υλικού στο τελικό προϊόν με οικολογικό σήμα. Ο υπολογισμός του συνολικού βάρους δεν περιλαμβάνει το βάρος των υλικών στερέωσης.
      1.   Περιγραφή του προϊόντος
      
      Παρέχεται περιγραφή του προϊόντος (περιγραφή της λειτουργίας, όνομα προϊόντος ή κωδικός αναφοράς· σε περίπτωση διάθεσης διάφορων τύπων του ιδίου προϊόντος, παρέχεται περιγραφή των υποτύπων στους οποίους αναφέρεται η αίτηση). Παρέχονται πληροφορίες για το συνολικό βάρος του προϊόντος, για τα υλικά που χρησιμοποιούνται στο προϊόν, συμπεριλαμβανομένων των υλικών στερέωσης και των εξαρτημάτων, καθώς και για το βάρος του καθενός.
      
         Εκτίμηση και εξακρίβωση: Ο αιτών καταθέτει περιγραφή του προϊόντος στην αρμόδια αρχή, όπου περιλαμβάνονται οι προαναφερθείσες πληροφορίες.
      2.   Επικίνδυνες ουσίες
      
      
                  α)
               
               
                  Δεν επιτρέπεται η προσθήκη στο προϊόν από ξύλο ουσιών ή παρασκευασμάτων στα οποία αποδίδεται ή μπορεί να αποδοθεί, κατά τη στιγμή της αίτησης, κάποια από τις ακόλουθες φράσεις κινδύνου (ή συνδυασμός αυτών):
                  
                              —
                           
                           
                              R23: (τοξικό όταν εισπνέεται),
                           
                        
                              —
                           
                           
                              R24: (τοξικό σε επαφή με το δέρμα),
                           
                        
                              —
                           
                           
                              R25: (τοξικό σε περίπτωση καταπόσεως),
                           
                        
                              —
                           
                           
                              R26: (πολύ τοξικό όταν εισπνέεται),
                           
                        
                              —
                           
                           
                              R27: (πολύ τοξικό σε επαφή με το δέρμα),
                           
                        
                              —
                           
                           
                              R28: (πολύ τοξικό σε περίπτωση καταπόσεως),
                           
                        
                              —
                           
                           
                              R39 (κίνδυνος πολύ σοβαρών μονίμων επιδράσεων),
                           
                        
                              —
                           
                           
                              R40 (ύποπτο καρκινογένεσης),
                           
                        
                              —
                           
                           
                              R42 (μπορεί να προκαλέσει ευαισθητοποίηση όταν εισπνέεται)
                           
                        
                              —
                           
                           
                              R43 (μπορεί να προκαλέσει ευαισθητοποίηση σε επαφή με το δέρμα),
                           
                        
                              —
                           
                           
                              R45 (μπορεί να προκαλέσει καρκίνο),
                           
                        
                              —
                           
                           
                              R46 (μπορεί να προκαλέσει κληρονομικές γενετικές βλάβες),
                           
                        
                              —
                           
                           
                              R48 (κίνδυνος σοβαρής βλάβης της υγείας ύστερα από παρατεταμένη έκθεση),
                           
                        
                              —
                           
                           
                              R49 (μπορεί να προκαλέσει καρκίνο όταν εισπνέεται),
                           
                        
                              —
                           
                           
                              R50 (πολύ τοξικό για τους υδρόβιους οργανισμούς),
                           
                        
                              —
                           
                           
                              R51 (τοξικό για τους υδρόβιους οργανισμούς),
                           
                        
                              —
                           
                           
                              R52 (επιβλαβές για τους υδρόβιους οργανισμούς),
                           
                        
                              —
                           
                           
                              R53 (μπορεί να προκαλέσει χρόνιες δυσμενείς επιπτώσεις στο υδάτινο περιβάλλον),
                           
                        
                              —
                           
                           
                              R60 (μπορεί να εξασθενίσει τη γονιμότητα),
                           
                        
                              —
                           
                           
                              R61 (μπορεί να βλάψει το έμβρυο κατά τη διάρκεια της κύησης),
                           
                        
                              —
                           
                           
                              R62 (πιθανός κίνδυνος για εξασθένιση της γονιμότητας),
                           
                        
                              —
                           
                           
                              R63 (πιθανός κίνδυνος δυσμενών επιδράσεων στο έμβρυο κατά τη διάρκεια της κύησης),
                           
                        
                              —
                           
                           
                              R68 (πιθανός κίνδυνος μονίμων επιδράσεων)
                           
                        που προβλέπονται από την οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεων των επικινδύνων ουσιών (οδηγία για τις επικίνδυνες ουσίες) (1), και από τις μεταγενέστερες τροποποιήσεις της, και λαμβάνοντας υπόψη την οδηγία 1999/45/ΕΚ του Ευρωπαϊκού Κοινοβουλίου και του Συμβουλίου (2) (οδηγία για τα επικίνδυνα παρασκευάσματα).
                  Εναλλακτικά, επιτρέπεται να λαμβάνεται υπόψη η ταξινόμηση σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (3). Σε αυτή την περίπτωση δεν επιτρέπεται να προστίθενται στις πρώτες ύλες ουσίες ή παρασκευάσματα στα οποία αποδίδεται, ή μπορεί να αποδοθεί κατά τη στιγμή υποβολής της αίτησης, οιαδήποτε από τις ακόλουθες δηλώσεις κινδύνου (ή συνδυασμός αυτών): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.
               
            
                  β)
               
               
                  Το προϊόν δεν πρέπει να περιέχει αλογονωμένα οργανικά συνδετικά μέσα, αζιριδίνη και πολυαζιριδίνες, ούτε χρώματα επίστρωσης (πιγμέντα) και πρόσθετα από:
                  
                              —
                           
                           
                              μόλυβδο, κάδμιο, χρώμιο (VI), υδράργυρο και τις ενώσεις τους,
                           
                        
                              —
                           
                           
                              αρσενικό, βόριο και χαλκό,
                           
                        
                              —
                           
                           
                              οργανικό κασσίτερο.
                           
                        
            
                  γ)
               
               
                  Στο προϊόν μπορούν να χρησιμοποιούνται μόνο τα επιβραδυντικά φλόγας που είναι χημικώς ενωμένα με τη μήτρα/το υλικό ή με την επιφάνεια της μήτρας/του υλικού (δραστικά επιβραδυντικά φλόγας). Αν τα επιβραδυντικά φλόγας που χρησιμοποιούνται χαρακτηρίζονται με οποιαδήποτε από τις ακόλουθες φράσεις R, τα εν λόγω δραστικά επιβραδυντικά φλόγας πρέπει, κατά την εφαρμογή, να υφίστανται χημική μετατροπή ώστε να μην είναι πλέον δυνατός ο χαρακτηρισμός τους με οποιαδήποτε από αυτές τις φράσεις R. (Ποσοστό μικρότερο από 0,1 % του επιβραδυντικού φλόγας μπορεί να παραμένει στη μορφή που είχε πριν από την εφαρμογή.)
                  
                              —
                           
                           
                              R40 (ύποπτο καρκινογένεσης),
                           
                        
                              —
                           
                           
                              R45 (μπορεί να προκαλέσει καρκίνο),
                           
                        
                              —
                           
                           
                              R46 (μπορεί να προκαλέσει κληρονομικές γενετικές βλάβες),
                           
                        
                              —
                           
                           
                              R49 (μπορεί να προκαλέσει καρκίνο όταν εισπνέεται),
                           
                        
                              —
                           
                           
                              R50 (πολύ τοξικό για τους υδρόβιους οργανισμούς),
                           
                        
                              —
                           
                           
                              R51 (τοξικό για τους υδρόβιους οργανισμούς),
                           
                        
                              —
                           
                           
                              R52 (επιβλαβές για τους υδρόβιους οργανισμούς),
                           
                        
                              —
                           
                           
                              R53 (μπορεί να προκαλέσει μακροχρόνιες δυσμενείς επιπτώσεις στο υδάτινο περιβάλλον),
                           
                        
                              —
                           
                           
                              R60 (μπορεί να εξασθενίσει τη γονιμότητα),
                           
                        
                              —
                           
                           
                              R61 (μπορεί να βλάψει το έμβρυο κατά τη διάρκεια της κύησης),
                           
                        
                              —
                           
                           
                              R62 (πιθανός κίνδυνος για εξασθένιση της γονιμότητας),
                           
                        
                              —
                           
                           
                              R63 (πιθανός κίνδυνος δυσμενών επιδράσεων στο έμβρυο κατά τη διάρκεια της κύησης),
                           
                        
                              —
                           
                           
                              R68 (πιθανός κίνδυνος μόνιμων επιδράσεων),
                           
                        που προβλέπονται ορίζονται στην οδηγία 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών, και στις μετέπειτα τροποποιήσεις της.
                  Τα επιβραδυντικά φλόγας που αναμειγνύονται μόνο με φυσικό τρόπο με τη μήτρα/το υλικό αποκλείονται (πρόσθετα επιβραδυντικά φλόγας).
                  Εναλλακτικά, επιτρέπεται να λαμβάνεται υπόψη η ταξινόμηση σύμφωνα με τον κανονισμό (ΕΚ) αριθ. 1272/2008. Σε αυτή την περίπτωση δεν επιτρέπεται να προστίθενται στις πρώτες ύλες ουσίες ή παρασκευάσματα στα οποία αποδίδεται, ή μπορεί να αποδοθεί κατά τη στιγμή υποβολής της αίτησης, μία από τις ακόλουθες δηλώσεις κινδύνου (ή συνδυασμός αυτών): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.
                  
                     Εκτίμηση και εξακρίβωση: Ο αιτών καταθέτει δήλωση συμμόρφωσης με το παρόν κριτήριο, καθώς και κατάλογο των συστατικών και τη σχετική τεκμηρίωση, όπως είναι τα δελτία δεδομένων ασφαλείας.
               
            3.   Απαιτήσεις για το ξύλο και τα υλικά με βάση ξύλο
      
      α)   Αειφορική διαχείριση δασών
      
      Ο παραγωγός εφαρμόζει πολιτική προμηθειών ξυλείας από αειφόρο παραγωγή και σύστημα ιχνηλάτησης και εξακρίβωσης της προέλευσης της ξυλείας και παρακολούθησης της πορείας από το δάσος υλοτόμησης μέχρι το πρώτο σημείο παραλαβής της.
      Τεκμηριώνεται η προέλευση όλης της ξυλείας. Ο παραγωγός οφείλει να εξασφαλίζει ότι όλη η ξυλεία προέρχεται από νόμιμες πηγές. Η ξυλεία δεν προέρχεται από προστατευόμενες περιοχές ή περιοχές υπό επίσημη διαδικασία χαρακτηρισμού ως προστατευόμενες, από υπεραιωνόβια δάση και δάση υψηλής αξίας διατήρησης που καθορίζονται σε εθνικό επίπεδο με διαδικασίες συμμετοχής των άμεσα ενδιαφερομένων, εκτός εάν στις προμήθειες τηρούνται σαφώς οι εθνικές κανονιστικές διατάξεις για τη διατήρηση.
      
                  —
               
               
                  Μέχρι τις 30 Ιουνίου 2011, για προϊόντα από ξύλο που διατίθενται στην αγορά με οικολογικό σήμα, τουλάχιστον το 50 % της συμπαγούς ξυλείας και το 20 % των υλικών με βάση ξύλο πρέπει να προέρχονται είτε από δάση τα οποία αποτελούν αντικείμενο αειφορικής διαχείρισης και έχουν πιστοποιηθεί από ανεξάρτητα συστήματα τρίτων που πληρούν τα κριτήρια τα οποία απαριθμούνται στην παράγραφο 15 του ψηφίσματος του Συμβουλίου, της 15ης Δεκεμβρίου 1998 για μια δασική στρατηγική της Ευρωπαϊκής Ένωσης και στις ενδεχόμενες μεταγενέστερες βελτιώσεις του είτε από ανακυκλωμένα υλικά.
               
            
                  —
               
               
                  Από την 1η Ιουλίου 2011 μέχρι τις 31 Δεκεμβρίου 2012, για προϊόντα από ξύλο που διατίθενται στην αγορά με οικολογικό σήμα, τουλάχιστον το 60 % της συμπαγούς ξυλείας και το 30 % των υλικών με βάση ξύλο πρέπει να προέρχονται είτε από δάση τα οποία αποτελούν αντικείμενο αειφορικής διαχείρισης και έχουν πιστοποιηθεί από ανεξάρτητα συστήματα τρίτων που πληρούν τα κριτήρια τα οποία απαριθμούνται στην παράγραφο 15 του ψηφίσματος του Συμβουλίου, της 15ης Δεκεμβρίου 1998 για μια δασική στρατηγική της Ευρωπαϊκής Ένωσης και στις ενδεχόμενες μεταγενέστερες βελτιώσεις του είτε από ανακυκλωμένα υλικά.
               
            
                  —
               
               
                  Από την 1η Ιανουαρίου 2013, για προϊόντα από ξύλο που διατίθενται στην αγορά με οικολογικό σήμα, τουλάχιστον το 70 % της συμπαγούς ξυλείας και το 40 % των υλικών με βάση ξύλο πρέπει να προέρχονται είτε από δάση τα οποία αποτελούν αντικείμενο αειφορικής διαχείρισης και έχουν πιστοποιηθεί από ανεξάρτητα συστήματα τρίτων που πληρούν τα κριτήρια τα οποία απαριθμούνται στην παράγραφο 15 του ψηφίσματος του Συμβουλίου, της 15ης Δεκεμβρίου 1998 για μια δασική στρατηγική της Ευρωπαϊκής Ένωσης και τις ενδεχόμενες μεταγενέστερες βελτιώσεις του είτε από ανακυκλωμένα υλικά.
               
            
         Εκτίμηση και εξακρίβωση: Προκειμένου να πληροί τους παραπάνω όρους ο αιτών αποδεικνύει ότι σε όλα τα προϊόντα από ξύλο με οικολογικό σήμα, όταν θα διατεθούν για πρώτη φορά στην αγορά μετά τις ημερομηνίες που αναφέρονται στο κριτήριο, θα τηρείται το αντίστοιχο ποσοστό όσον αφορά την πιστοποιημένη ξυλεία. Εάν αυτό δεν είναι δυνατόν να αποδειχτεί, ο αρμόδιος φορέας θα εκδώσει το πιστοποιητικό οικολογικού σήματος μόνο για την περίοδο για την οποία μπορεί να αποδειχτεί η συμμόρφωση. Ο αιτών υποβάλλει κατάλληλη τεκμηρίωση από τον προμηθευτή της ξυλείας σχετικά με τα είδη, τις ποσότητες και την καταγωγή της ξυλείας που χρησιμοποιείται για την παραγωγή των επίπλων. Ο αιτών υποβάλλει ένα ή περισσότερα κατάλληλα πιστοποιητικά τα οποία βεβαιώνουν ότι το σύστημα πιστοποίησης πληροί τις απαιτήσεις που ορίζονται στην παράγραφο 15 του ψηφίσματος του Συμβουλίου της 15ης Δεκεμβρίου 1998 για μια δασική στρατηγική της Ευρωπαϊκής Ένωσης.
      
         Ορισμός: Ως υλικό με βάση ξύλο νοείται το υλικό που κατασκευάζεται με τη συνένωση με συγκολλητικά μέσα ή/και κόλλες, ενός ή περισσότερων από τα ακόλουθα υλικά: ίνες ξύλου, ή/και αποφλοιωμένα ή διατετμημένα φύλλα ξύλου ή/και υπολείμματα ξυλείας από δάση, φυτείες, πριστή ξυλεία, υπολείμματα από βιομηχανίες χαρτοπολτού/χαρτιού, ή/και ανακυκλωμένη ξυλεία. Τα υλικά με βάση ξύλο περιλαμβάνουν: σκληρές πλάκες, ινοσανίδες, ινοσανίδες μέτριας πυκνότητας, μοριοσανίδες, OSB (πλάκες προσανατολισμένων λωρίδων) αντικολλητή ξυλεία και σανίδες (πανέλα) από συμπαγή ξυλεία. Ο όρος «υλικό με βάση ξύλο» αναφέρεται επίσης σε σύνθετα υλικά από σανίδες με βάση ξύλο επιστρωμένες με πλαστικές ύλες ή με πολυστρωματικές πλαστικές ύλες ή μέταλλα ή άλλα υλικά επίστρωσης και κατεργασμένες/ημι-κατεργασμένες σανίδες με βάση ξύλο.
      Τα κατεργασμένα ή ημικατεργασμένα υλικά με βάση ξύλο και τα υλικά με βάση ξύλο που φέρουν επίστρωση από πλαστική ύλη ή πολυστρωματική πλαστική ύλη ή μέταλλα ή άλλα υλικά επίστρωσης, πληρούν επίσης τα κριτήριά τα σχετικά με την επιφανειακή επεξεργασία, πέραν των κριτηρίων που ορίζονται στο παρόν τμήμα.
      β)   Ανακυκλωμένες ίνες ξύλου
      
      Το ξύλο, τα ξυλοτεμαχίδια ή οι ίνες που προέρχονται από ανακύκλωση καταναλωτικών προϊόντων και χρησιμοποιούνται στην παραγωγή υλικών με βάση ξύλο (εισροές) ικανοποιούν, τουλάχιστον, το βιομηχανικό πρότυπο ευρωπαϊκής ομοσπονδίας EPF, όπως ορίζεται στην παράγραφο 6 του εγγράφου «Πρότυπο EPF για τους όρους παράδοσης ανακυκλωμένης ξυλείας» («ΕΡF Standard for delivery conditions of recycled wood») της 24ης Οκτωβρίου 2002. Ο πίνακας του προτύπου αναφοράς περιλαμβάνεται, επίσης, στο προσάρτημα 1.
      
         Εκτίμηση και εξακρίβωση: Κατατίθεται δήλωση σύμφωνα με την οποία στην παραγωγή υλικών με βάση ξύλο χρησιμοποιείται ανακυκλωμένη ξυλεία. Επιπλέον, κατατίθενται αποτελέσματα δοκιμών ώστε να ελέγχεται η συμμόρφωση με τις οριακές τιμές που καθορίζονται στο προσάρτημα 1.
      γ)   Εμποτιστικές ουσίες και συντηρητικά
      
      
                  i)
               
               
                  Τα έπιπλα εσωτερικών χώρων δεν υφίστανται εμποτισμό.
                  Για όλα τα άλλα έπιπλα, στα οποία χρησιμοποιούνται εμποτιστικές ουσίες ή συντηρητικά, πληρούνται οι απαιτήσεις για τις επικίνδυνες ουσίες (τμήμα 2).
               
            
                  ii)
               
               
                  Η συμπαγής ξυλεία, μετά την υλοτόμηση, δεν υφίσταται κατεργασία με ουσίες ή παρασκευάσματα που περιέχουν ουσίες οι οποίες περιλαμβάνονται σε κάποιον από τους ακόλουθους καταλόγους:
                  
                              —
                           
                           
                              συνιστώμενη από την ΠΟΥ (Παγκόσμια Οργάνωση Υγείας) ταξινόμηση φυτοφαρμάκων με βάση την επικινδυνότητα, ως κατηγορίας 1α (εξαιρετικά επικίνδυνα),
                           
                        
                              —
                           
                           
                              συνιστώμενη από την ΠΟΥ ταξινόμηση φυτοφαρμάκων με βάση την επικινδυνότητα ως κατηγορίας 1β (λίαν επικίνδυνα).
                           
                        
            Επιπλέον η κατεργασία της ξυλείας πραγματοποιείται σύμφωνα με τις διατάξεις της οδηγίας 79/117/ΕΟΚ του Συμβουλίου (4) και της οδηγίας 76/769/ΕΟΚ του Συμβουλίου (5).
      
         Εκτίμηση και εξακρίβωση: Ο αιτών υποβάλλει δήλωση συμμόρφωσης με το κριτήριο αυτό, κατάλογο των ουσιών που χρησιμοποιήθηκαν και δελτίο δεδομένων για κάθε μια από αυτές.
      δ)   Χρήση επικίνδυνων ουσιών και παρασκευασμάτων στην παραγωγή υλικών με βάση ξύλο
      
      Επιπλέον των απαιτήσεων του τμήματος 2 περί επικίνδυνων ουσιών, όλες οι ουσίες και τα παρασκευάσματα που χρησιμοποιούνται στην παραγωγή προϊόντων με βάση ξύλο πληρούν τα ακόλουθα:
      
                  i)
               
               
                  Η παρθένος ξυλεία δεν έχει υποστεί κατεργασία με ουσίες ή παρασκευάσματα περιέχοντα ουσίες που περιλαμβάνονται σε κάποιον από τους ακόλουθους καταλόγους:
                  
                              —
                           
                           
                              συνιστώμενη από την ΠΟΥ (Παγκόσμια Οργάνωση Υγείας) ταξινόμηση φυτοφαρμάκων με βάση την επικινδυνότητα, ως κατηγορίας 1α (εξαιρετικά επικίνδυνα),
                           
                        
                              —
                           
                           
                              συνιστώμενη από την ΠΟΥ ταξινόμηση φυτοφαρμάκων με βάση την επικινδυνότητα ως κατηγορίας 1β (λίαν επικίνδυνα).
                           
                        Επιπλέον η κατεργασία της ξυλείας πραγματοποιείται σύμφωνα με τις διατάξεις της οδηγίας 79/117/ΕΟΚ του Συμβουλίου και της οδηγίας 76/769/ΕΟΚ του Συμβουλίου.
               
            
                  ii)
               
               
                  Η σε ελεύθερη φορμαλδεΰδη περιεκτικότητα των προϊόντων ή παρασκευασμάτων που χρησιμοποιούνται στις σανίδες δεν υπερβαίνει το 0,3 % (κ.β). Η σε ελεύθερη φορμαλδεΰδη περιεκτικότητα των συνδετικών μέσων, συγκολλητικών ουσιών και κολλών για αντικολλητές ή επικολλητές ξύλινες σανίδες δεν υπερβαίνει το 0,5 % (κ.β.).
               
            
         Εκτίμηση και εξακρίβωση: Ο αιτών υποβάλλει κατάλληλες δηλώσεις με τις οποίες επαληθεύεται ότι πληρούνται οι ανωτέρω απαιτήσεις. Όσον αφορά τα χημικά προϊόντα που χρησιμοποιούνται στην παραγωγή υλικών με βάση ξύλο, κατατίθεται δελτίο δεδομένων για την ασφάλεια υλικών (MSDS) ή ισοδύναμη τεκμηρίωση με στοιχεία για την ταξινόμηση από πλευράς επικινδυνότητας για την υγεία.
      ε)   Εκπομπές φορμαλδεΰδης από ακατέργαστα υλικά με βάση ξύλο
      
      Επιτρέπεται η χρήση υλικών με βάση ξύλο σε έπιπλα, μόνον εάν τα υλικά αυτά πληρούν τις ακόλουθες απαιτήσεις:
      
                  i)
               
               
                  Μοριοσανίδες: οι εκπομπές φορμαλδεΰδης από μοριοσανίδες σε ακατέργαστη μορφή, δηλαδή πριν υποβληθούν σε μηχανική κατεργασία ή επίστρωση, δεν υπερβαίνουν το 50 % της τιμής κατωφλίου που θα επέτρεπε την ταξινόμηση των μοριοσανίδων ως E1 σύμφωνα με το πρότυπο EN 312.
                  
                     Εκτίμηση και εξακρίβωση: Ο αιτών ή/και ο προμηθευτής του παρέχουν στοιχεία που να αποδεικνύουν ότι τα υλικά με βάση ξύλο πληρούν την παρούσα απαίτηση σύμφωνα με το ευρωπαϊκό πρότυπο EN 312-1.
               
            
                  ii)
               
               
                  Ινοσανίδες: Η φορμαλδεΰδη που μετράται σε οποιαδήποτε χρησιμοποιούμενη ινοσανίδα δεν υπερβαίνει το 50 % της τιμής κατωφλίου που θα επέτρεπε την ταξινόμηση της ινοσανίδας στην κατηγορία ποιότητας Α σύμφωνα με το πρότυπο EN 622-1. Ωστόσο, οι ινοσανίδες που ταξινομούνται στην κατηγορία ποιότητας A θα γίνονται δεκτές, αν δεν αντιπροσωπεύουν άνω το 50 % του συνόλου της ξυλείας και των υλικών με βάση ξύλο που χρησιμοποιούνται στο προϊόν.
                  
                     Εκτίμηση και εξακρίβωση: Ο αιτών ή/και ο προμηθευτής του παρέχουν στοιχεία που να αποδεικνύουν ότι τα υλικά με βάση ξύλο πληρούν την παρούσα απαίτηση σύμφωνα με το ευρωπαϊκό πρότυπο EN 622-1.
               
            στ)   Γενετικώς τροποποιημένο ξύλο
      
      Το προϊόν απαγορεύεται να περιέχει γενετικώς τροποποιημένο ξύλο.
      
         Εκτίμηση και εξακρίβωση: ο αιτών υποβάλλει δήλωση με την οποία βεβαιώνει ότι δεν χρησιμοποιείται γενετικώς τροποποιημένο ξύλο.
      4.   Κριτήρια για την επιφανειακή επεξεργασία
      
      Η επιφανειακή επεξεργασία αναφέρεται στη διεργασία επιφανειακής επεξεργασίας, είτε μεμονωμένων μερών/στοιχείων επίπλων, είτε του επίπλου στο σύνολό του.
      α)   Επιφανειακή επεξεργασία με πλαστικές ύλες και μέταλλα
      
      Οι πλαστικές ύλες και τα μέταλλα επιτρέπονται σε ποσοστό έως 2 % του συνολικού βάρους του επίπλου. Οφείλουν να πληρούν τις γενικές απαιτήσεις για επικίνδυνες ουσίες που καθορίζονται στο τμήμα 2.
      
         Εκτίμηση και εξακρίβωση: Ο αιτών καταθέτει κατάλληλη τεκμηρίωση που αποδεικνύει τη συμμόρφωση με τα παρόντα κριτήρια.
      β)   Άλλες επιφανειακές επεξεργασίες εκτός πλαστικών υλών και μετάλλων
      
      Το κριτήριο αυτό αφορά την επίστρωση των επίπλων και των υλικών από ξύλο.
      i)   Επικίνδυνες ουσίες και παρασκευάσματα (συμπεριλαμβανομένης της περιεκτικότητας σε πτητικές οργανικές ενώσεις)
      Όλα τα χρησιμοποιούμενα υλικά, ουσίες και παρασκευάσματα πρέπει να πληρούν τις απαιτήσεις περί επικίνδυνων ουσιών που καθορίζονται στο τμήμα 2.
      
         Εκτίμηση και εξακρίβωση: Ο αιτών καταθέτει δήλωση συμμόρφωσης με το παρόν κριτήριο, καθώς και κατάλογο των συστατικών και τη σχετική τεκμηρίωση, όπως είναι τα δελτία δεδομένων σχετικά με τα υλικά και την ασφάλεια.
      Επιπλέον, οι χημικές ουσίες που ταξινομούνται ως επιβλαβείς για το περιβάλλον από τη χημική βιομηχανία παραγωγής/τον προμηθευτή σύμφωνα με το σύστημα ταξινόμησης της ΕΕ (28η τροποποίηση της οδηγίας 67/548/ΕΟΚ) ικανοποιούν ένα από τα ακόλουθα δύο όρια:
      
                  —
               
               
                  στις ουσίες και τα παρασκευάσματα για την επιφανειακή επεξεργασία δεν πρέπει να προστίθενται χημικές ουσίες που ταξινομούνται ως επιβλαβείς για το περιβάλλον σύμφωνα με την οδηγία 1999/45/ΕΚ. Εντούτοις, τα προϊόντα μπορούν να περιέχουν σε αναλογία μέχρι 5 % πτητικές οργανικές ενώσεις (ΠΟΕ) σύμφωνα με τον ορισμό της οδηγίας 1999/13/ΕΚ (6) (ως ΠΟΕ νοείται κάθε οργανική ένωση που εμφανίζει τάση ατμών 0,01 kPa ή περισσότερο στους 293,15 K ή αντίστοιχη πτητικότητα στις συγκεκριμένες συνθήκες χρήσης). Εάν το προϊόν απαιτεί αραίωση, η περιεκτικότητα του αραιωμένου προϊόντος δεν πρέπει να υπερβαίνει τις προαναφερθείσες οριακές τιμές,
               
            
                  —
               
               
                  η εφαρμοζόμενη ποσότητα (υγρή βαφή/βερνίκι) επιβλαβών για το περιβάλλον ουσιών σύμφωνα με την οδηγία 1999/45/ΕΚ δεν υπερβαίνει τα 14 g/m2 επιφάνειας και η εφαρμοζόμενη ποσότητα (υγρή βαφή/βερνίκι) ΠΟΕ δεν υπερβαίνει τα 35 g/m2.
               
            
         Εκτίμηση και εξακρίβωση: Ο αιτών καταθέτει δήλωση συμμόρφωσης με το παρόν κριτήριο, καθώς και σχετικά δικαιολογητικά, στα οποία συμπεριλαμβάνονται τα ακόλουθα:
      
                  —
               
               
                  πλήρης σύνθεση, με καθορισμό των ποσοτήτων και αριθμών CAS για τις συστατικές ουσίες,
               
            
                  —
               
               
                  η μέθοδος και τα αποτελέσματα των δοκιμών για όλες τις ουσίες που περιέχει το προϊόν, σύμφωνα με την οδηγία 67/548/ΕΟΚ,
               
            
                  —
               
               
                  δήλωση σύμφωνα με την οποία έχουν δηλωθεί όλες οι συστατικές ουσίες,
               
            
                  —
               
               
                  ο αριθμός επιστρώσεων και η χρησιμοποιούμενη, ανά επίστρωση, ποσότητα ανά τετραγωνικό μέτρο επιφανείας.
               
            Μέθοδος εφαρμογής:
      Για τον υπολογισμό της κατανάλωσης προϊόντος επιφανειακής επεξεργασίας και της εφαρμοζόμενης ποσότητας χρησιμοποιούνται οι ακόλουθοι τυποποιημένοι βαθμοί απόδοσης: συσκευή ψεκασμού χωρίς ανακύκλωση 50 %, συσκευή ψεκασμού με ανακύκλωση 70 %, ηλεκτροστατικός ψεκασμός 65 %, ψεκασμός με κώδωνα/δίσκο 80 %, επίχριση με κύλινδρο 95 %, επίχριση με ταμπονάρισμα 95 % επίχριση υπό κενό 95 %, εμβάπτιση 95 %, έκπλυση 95 %.
      γ)   Φορμαλδεΰδη
      
      Οι εκπομπές φορμαλδεΰδης από ουσίες και παρασκευάσματα που προορίζονται για επιφανειακή επεξεργασία κατά την οποία ελευθερώνεται φορμαλδεΰδη δεν υπερβαίνουν το 0,05 ppm.
      
         Εκτίμηση και εξακρίβωση: Ο αιτών ή/και ο προμηθευτής του καταθέτει δήλωση σύμφωνα με την οποία πληρούται η ανωτέρω απαίτηση, καθώς και πληροφορίες για τη σύνθεση του υλικού της επιφανειακής επεξεργασίας (π.χ. δελτία δεδομένων για την ασφάλεια υλικών).
      δ)   Πλαστικοποιητές
      
      Σε περίπτωση εφαρμογής πλαστικοποιητή κατά τη διαδικασία κατασκευής, οι φθαλικές ενώσεις πρέπει να πληρούν τις απαιτήσεις για τις επικίνδυνες ουσίες που καθορίζονται στο τμήμα 2.
      Επιπροσθέτως, το προϊόν δεν επιτρέπεται να περιέχει φθαλικό δι-κ-οκτύλιο (DNOP), φθαλικό δι-ισοεννεΰλιο (DINP) και φθαλικό δι-ισοδεκύλιο (DIDP).
      
         Εκτίμηση και εξακρίβωση: Ο αιτών καταθέτει δήλωση συμμόρφωσης με το παρόν κριτήριο.
      ε)   Βιοκτόνα
      
      Επιτρέπονται μόνο τα βιοκτόνα που περιέχουν βιοκτόνες δραστικές ουσίες οι οποίες περιλαμβάνονται στο παράρτημα IA της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (7), και είναι εγκεκριμένα προς χρήση σε έπιπλα.
      
         Εκτίμηση και εξακρίβωση: Ο αιτών υποβάλλει δήλωση συμμόρφωσης με τις απαιτήσεις του παρόντος κριτηρίου, συνοδευόμενη από κατάλογο των βιοκτόνων που χρησιμοποιήθηκαν.
      5.   Κριτήρια για τη συναρμολόγηση των επίπλων
      
      Το κριτήριο αυτό αφορά τη συγκόλληση των επιμέρους στοιχείων που περιλαμβάνονται στο συναρμολογημένο έπιπλο, δηλαδή τις συγκολλητικές ουσίες.
      α)   Επικίνδυνες ουσίες σε πρόσθετα και σε συνδετικά μέσα
      
      Πρέπει να πληρούν τις απαιτήσεις που καθορίζονται στο τμήμα 2 περί επικίνδυνων ουσιών.
      
         Εκτίμηση και εξακρίβωση: Ο αιτών υποβάλει κατάλληλες δηλώσεις με τις οποίες επαληθεύεται ότι πληρούνται οι ανωτέρω απαιτήσεις. Για κάθε χημικό προϊόν που χρησιμοποιείται στη συναρμολόγηση των επίπλων, πρέπει να κατατίθεται δελτίο δεδομένων ασφαλείας ή ισοδύναμη τεκμηρίωση, με πληροφορίες για την ταξινόμηση από πλευράς επικινδυνότητα για την υγεία. Κατατίθενται εκθέσεις δοκιμών ή δήλωση του προμηθευτή για την περιεκτικότητα σε ελεύθερη φορμαλδεΰδη.
      β)   ΠΟΕ
      
      Η περιεκτικότητα, σε ΠΟΕ, των συγκολλητικών ουσιών που χρησιμοποιούνται στη συναρμολόγηση των επίπλων δεν πρέπει να υπερβαίνει το 5 % (κ.β.). (ως ΠΟΕ νοούνται όλες οι οργανικές ουσίες που εμφανίζουν τάση ατμών 0,01 kPa ή περισσότερο στους 293,15 K ή αντίστοιχη πτητικότητα στις συγκεκριμένες συνθήκες χρήσης).
      
         Εκτίμηση και εξακρίβωση: Κατατίθεται δήλωση του αιτούντος, στην οποία εμφαίνονται όλες οι συγκολλητικές ουσίες που χρησιμοποιήθηκαν στη συναρμολόγηση του επίπλου και καταδεικνύεται η συμμόρφωση με το παρόν κριτήριο.
      6.   Κριτήρια για το τελικό προϊόν
      
      α)   Αντοχή και ασφάλεια
      
      Το προϊόν πληροί τις απαιτήσεις σχετικά με την αντοχή, τη στιβαρότητα, την ασφάλεια και τη σταθερότητα, βάσει των προτύπων ΕΝ που ισχύουν για τη χρήση του προϊόντος. Ελλείψει προτύπων ΕΝ, υιοθετούνται οι απαιτήσεις των προτύπων ISO. Ελλείψει προτύπων ΕΝ ή ISO, διενεργείται, από ανεξάρτητο οργανισμό δοκιμών, εκτίμηση της αντοχής, της στιβαρότητας, της ασφάλειας και της σταθερότητας του προϊόντος βάσει του σχεδιασμού και της επιλογής υλικών.
      Το εγχειρίδιο με τις οδηγίες χρήσης περιέχει κατάλογο των προτύπων και προδιαγραφών που χρησιμοποιούνται για την εκτίμηση της αντοχής.
      Δεδομένης της σπουδαιότητας του κριτηρίου αντοχής και προκειμένου να βελτιωθεί η εκτίμηση της αντοχής των προϊόντων, το συμβούλιο οικολογικής σήμανσης της Ευρωπαϊκής Ένωσης (EUEB) θα αναλάβει την πρωτοβουλία να προωθήσει τη θέσπιση προτύπων ΕΝ για την αντοχή, τα οποία πρέπει να διατίθενται για την επόμενη αναθεώρηση των παρόντων κριτηρίων.
      
         Εκτίμηση και εξακρίβωση: Ο παραγωγός καταθέτει δήλωση που συνοδεύεται από τεκμηρίωση σχετική με τις μεθόδους με τις οποίες διενεργήθηκαν οι δοκιμές από τον διαπιστευμένο οργανισμό και τα αποτελέσματα των δοκιμών.
      β)   Συντήρηση
      
      Η συντήρηση των προϊόντων είναι δυνατή χωρίς τη χρήση οργανικών διαλυτών.
      Ο κατασκευαστής εγγυάται τη δυνατότητα προμήθειας ανταλλακτικών (γνήσια λειτουργικά τεμάχια ή τεμάχια που επιτελούν ισοδύναμες λειτουργίες) κατόπιν αιτήσεως για ολόκληρη την περίοδο βιομηχανικής παραγωγής και για πενταετή περίοδο μετά την ημερομηνία διακοπής της παραγωγής του σχετικού μοντέλου.
      
         Εκτίμηση και εξακρίβωση: Ο αιτών ή/και ο προμηθευτής του καταθέτει δήλωση συνοδευόμενη από έγγραφα που αποδεικνύουν ότι πληρούται το παρόν κριτήριο.
      γ)   Ανακύκλωση και απόβλητα
      
      Το προϊόν πρέπει να είναι εύκολα ανακυκλώσιμο. Στον καταναλωτή παρέχεται λεπτομερής περιγραφή των βέλτιστων τρόπων διάθεσης του προϊόντος (επαναχρησιμοποίηση, ανακύκλωση, επιστροφή στον αιτούντα, παραγωγή ενέργειας) οι οποίοι ιεραρχούνται ανάλογα με τις επιπτώσεις τους στο περιβάλλον. Για κάθε εναλλακτική επιλογή πρέπει να αναφέρονται σαφώς οι προφυλάξεις που πρέπει να λαμβάνονται για να περιοριστούν οι επιπτώσεις στο περιβάλλον.
      
         Εκτίμηση και εξακρίβωση: Ο αιτών ή/και ο προμηθευτής του παρέχει δείγμα των πληροφοριών που θα παρέχονται και αιτιολόγηση των συστάσεων.
      δ)   Ενημέρωση των καταναλωτών
      
      Το προϊόν που φέρει οικολογικό σήμα συνοδεύεται από τις ακόλουθες πληροφορίες:
      
                  —
               
               
                  πληροφορίες για την καταλληλότητα προς χρήση, βάσει της οικιακής ή επαγγελματικής χρήσης (ελαφρά ή βαριά, για εσωτερικό ή εξωτερικό χώρο),
               
            
                  —
               
               
                  πληροφορίες για τον καθαρισμό και την περιποίηση,
               
            
                  —
               
               
                  οδηγίες για την αντικατάσταση υάλων (αν υπάρχουν) από τον κατασκευαστή ή το κατάστημα λιανικής πώλησης, κατόπιν αιτήσεως, σε περίπτωση ζημιάς ή θραύσης,
               
            
                  —
               
               
                  οδηγίες για την υποχρέωση επικοινωνίας με τις τοπικές αρχές σχετικά με τον βέλτιστο τρόπο διάθεσης παλαιών επίπλων και υλικών,
               
            
                  —
               
               
                  οδηγίες συναρμολόγησης,
               
            
                  —
               
               
                  βέλτιστη χρήση από εργονομικής πλευράς, κατά περίπτωση,
               
            
                  —
               
               
                  όνομα του φυτικού είδους της συμπαγούς ξυλείας,
               
            
                  —
               
               
                  αναφορά κάθε κατεργασίας ή συντηρητικού που χρησιμοποιήθηκε σε προϊόντα για χρήση σε εξωτερικούς χώρους (χημικά, βιολογικά ή φυσικά),
               
            
                  —
               
               
                  σύσταση στον καταναλωτή να χρησιμοποιεί προϊόντα με το οικολογικό σήμα της ΕΕ για τη μελλοντική συντήρηση του επίπλου.
               
            
         Εκτίμηση και εξακρίβωση: Ο αιτών καταθέτει δείγμα του ενημερωτικού υλικού που θα συνοδεύει το προϊόν με το οικολογικό σήμα.
      ε)   Συσκευασία του τελικού προϊόντος
      
      Η συσκευασία πρέπει να πληροί τις ακόλουθες απαιτήσεις:
      
                  i)
               
               
                  Κατασκευάζεται από ένα από τα ακόλουθα:
                  
                              —
                           
                           
                              εύκολα ανακυκλώσιμα υλικά,
                           
                        
                              —
                           
                           
                              υλικά που προέρχονται από ανανεώσιμες πηγές,
                           
                        
                              —
                           
                           
                              υλικά προοριζόμενα να επαναχρησιμοποιηθούν, όπως τα υφασμάτινα καλύμματα.
                           
                        
            
                  ii)
               
               
                  Όλα τα υλικά διαχωρίζονται εύκολα, με το χέρι, σε μέρη ανακυκλώσιμα, αποτελούμενα από ένα υλικό (π.χ. χαρτόνι, χαρτί, πλαστικές ύλες, κλωστοϋφαντουργικά προϊόντα).
               
            
         Εκτίμηση και εξακρίβωση: Με την αίτηση υποβάλλεται περιγραφή της συσκευασίας του προϊόντος συνοδευόμενη από δήλωση συμμόρφωσης με τα παρόντα κριτήρια.
      στ)   Πληροφορίες στη συσκευασία
      
      Το ακόλουθο κείμενο αναγράφεται στη συσκευασία του προϊόντος:
      «Περισσότερες πληροφορίες σχετικά με τους λόγους για τους οποίους απονεμήθηκε το σήμα με το λουλούδι σε αυτό το προϊόν διατίθενται στον ιστότοπο: http://www.ecolabel.eu»
      Στη συσκευασία καθώς και στο εγχειρίδιο με τις οδηγίες χρήσης, αναγράφεται επίσης το ακόλουθο κείμενο (ή ισοδύναμο):
      «Για περισσότερες πληροφορίες επισκεφθείτε τον ιστότοπο του Ευρωπαϊκού Οικολογικού Σήματος. Περισσότερα στοιχεία παρέχονται από: ονομασία/διεύθυνση του αρμόδιου για τους καταναλωτές τμήματος του αιτούντος».
      
         Εκτίμηση και εξακρίβωση: Ο αιτών καταθέτει δείγμα της συσκευασίας του προϊόντος, του εγχειριδίου με τις οδηγίες χρήσης και των πληροφοριών που συνοδεύουν το προϊόν, καθώς και δήλωση συμμόρφωσης με κάθε σκέλος του παρόντος κριτηρίου.
      ζ)   Πληροφορίες που εμφαίνονται στο οικολογικό σήμα
      
      Το πλαίσιο 2 του οικολογικού σήματος περιέχει το ακόλουθο κείμενο:
      
                  —
               
               
                  ξυλεία από δάση υπό καλή διαχείριση,
               
            
                  —
               
               
                  περιορισμένη χρήση επικίνδυνων ουσιών,
               
            
                  —
               
               
                  προϊόν που έχει δοκιμαστεί όσον αφορά την αντοχή.
               
            
         Εκτίμηση και εξακρίβωση: Ο αιτών καταθέτει δείγμα της συσκευασίας του προϊόντος όπου εμφανίζεται η ετικέτα, καθώς και δήλωση συμμόρφωσης με το παρόν κριτήριο.
      
         (1)  ΕΕ 196 της 16.8.1967, σ. 1.
      
         (2)  ΕΕ L 200 της 30.7.1999, σ. 1.
      
         (3)  ΕΕ L 353 της 31.12.2008, σ. 1.
      
         (4)  ΕΕ L 33 της 8.2.1979, σ. 36.
      
         (5)  ΕΕ L 262 της 27.9.1976, σ. 201.
      
         (6)  ΕΕ L 85 της 29.3.1999, σ. 1.
      
         (7)  ΕΕ L 123 της 24.4.1998, σ. 1.
      
         Προσάρτημα 1
         
            Οριακές τιμές των στοιχείων και ουσιών που επιτρέπεται να περιέχονται στις ανακυκλωμένες ίνες ξύλου για την παραγωγή υλικών με βάση ξύλο
         
         
                     Στοιχεία και ενώσεις
                  
                  
                     Οριακές τιμές
                     (mg/kg ανακυκλωμένου υλικού με βάση ξύλο)
                  
               
                     Αρσενικό
                  
                  
                     25
                  
               
                     Κάδμιο
                  
                  
                     50
                  
               
                     Χρώμιο
                  
                  
                     25
                  
               
                     Χαλκός
                  
                  
                     40
                  
               
                     Μόλυβδος
                  
                  
                     90
                  
               
                     Υδράργυρος
                  
                  
                     25
                  
               
                     Φθόριο
                  
                  
                     100
                  
               
                     Χλώριο
                  
                  
                     1 000
                  
               
                     Πενταχλωροφαινόλη (PCP)
                  
                  
                     5
                  
               
                     Πισσέλαια [βενζο(α)πυρένιο]
                  
                  
                     0,5